টেমসুলা আও
টেমসুলা আও(২৫ অক্টোবর ১৯৪৫ - ৯ অক্টোবর ২০২২) ভারতের নাগাল্যান্ডের একজন প্রথিতযশা কবি, গল্পকার, লোকসংস্কৃতির গবেষক এবং সাহিত্যিক৷ ২০১৩ সালে তিনি ছোটগল্প সংকলন Laburnum for My Head-এর জন্য ইংরেজি ভাষার সাহিত্য অকাডেমি পুরস্কার লাভ করেন। তাঁর লেখাসমূহ ইতিমধ্যে জার্মান, ফরাসি, অসমীয়া, বাংলা এবং হিন্দী ভাষায় অনূদিত হয়েছে৷ ভারতের উত্তর-পূর্ব রাজ্যসমূহ থেকে ইংরেজিতে সাহিত্য চর্চা করা সাহিত্যিকদের মধ্যে টেমসুলা আওয়ের এক বিশেষ আসন আছে৷